**Peetu Mäkinen** (s. 19. elokuuta 1995) on suomalainen lentopalloilija. Hän kotoisin Rovaniemeltä ja edustanut suurimman osan peliurastaan kotikaupunkinsa lentopalloseuroja, alun alkaen Napapiirin Pallokettuja ja sitten Perungan Poikia. Ensimmäisen kautensa miesten lentopalloliigassa Mäkinen pelasi 2014–2015. Vuonna 2016 Mäkinen solmi VaLePan kanssa 2-vuotisen sopimuksen palaten takaisin Perungan Poikiin kaudeksi 2018–2019. Syksystä 2019 lähtien Mäkinen on pelannut ulkomailla.

Ura
---

Peetu Mäkisen kasvattajaseura on Napapiirin Palloketut. NaPan riveissä hän voitti junioreissa C- ja A-nuorten Suomen mestaruuden sekä B-nuorten SM-hopeaa. Hänet valittiin kahdesti ikäluokkansa SM-finaalien tähdistökentälliseen ja kerran finaaliturnauksen parhaimmaksi pelaajaksi. Mäkinen edusti ikäluokkansa maajoukkuetta Meksikon MM-kisoissa vuonna 2013. Suomi oli kisoissa 11. Lukiovuodet Mäkinen harjoitteli Lapin urheiluakatemian riveissä ja opiskeli Ounasvaaran lukiossa kirjoittaen ylioppilaaksi vuonna 2014.

Avauskautensa lentopallon Mestaruusliigassa Mäkinen pelasi kaudella 2014–2015. Tätä aiemmin hän oli pelannut kauden verran NaPan riveissä lentopallon 1-sarjassa. Toisella liigakaudellaan Mäkinen valittiin tammikuun tähdistökentällisen toiseksi yleispelaajaksi. Runkosarjan pistepörssissä hän oli 14.

Mäkinen valittiin miesten lentopallomaajoukkueryhmään keväällä 2016. Hän lunasti niin sanotun viikon tulokasleirin myötä paikan varsinaiseen maajoukkueryhmään. Toukokuussa 2016 julkistettiin Mäkisen 2-vuotinen sopimus sastamalalaisen VaLePan kanssa. VaLePassa Mäkinen voitti kaksi tuplamestaruutta 2016–2018.

Kesäksi 2019 Mäkinen palasi uuden päävalmentaja Joel Banksin valinnan myötä takaisin maajoukkueryhmään ja lunasti itselleen paikan pelaavassa seitsikossa. Kiinan olympiakarsintaturnauksessa Mäkinen oli Suomen avainpelaajia. Hyviä esityksiä maajoukkueessa edelsi vahva kausi lentopalloliigassa. Mäkinen oli palannut kaudeksi 2018-2019 takaisin Rovaniemelle PerPon riveihin ja ylsi lentopalloliigan pistepörssissä kolmanneksi. Hän oli paras hyökkääjä yleispelaajien keskuudessa.

Vahvat esitykset avasivat Mäkiselle kansainväliset kentät. Hän siirtyi aluksi Tšekin liigaan ja sieltä Puolaan, Espanjaan ja sitten Belgiaan. Espanjassa Mäkinen oli koko liigan paras laitahyökkääjä. Japanin lentopallokentillä Mäkinen debytoi kaudella 222-2023. Miesten A-maajoukkueessa häntä ei ole viime kausien aikana nähty.

Muuta
-----

Peetu Mäkinen on toisen polven lentopalloilija. Hänen isänsä Vesa muistetaan 1980-luvulta tulisieluisena Oulun Kiskon keskimiehenä. Peetun isoveli Ossi on pelannut niin ikään Mestaruusliigassa. Pikkuveli Jere debytoi liigakentillä kaudella 2015-16.

Lähteet
-------

1. 1 2 3  Pelaajat *Mestaruusliiga*. Viitattu 3.5.2016.
2. 1 2  Kurttila VaLePan valmentajaksi - Mäkinen yp:ksi *Mestaruusliiga*. Viitattu 14.5.2016.
3. 1 2  Perungan Pojat Ry  » #7 Peetu Mäkinen *www.perpo.com*. Viitattu 4.5.2016.
4. 1 2  NaPan A-poikien SM-finaalien kultajoukkue *junnulentis.fi*.  5.5.2013. Viitattu 4.5.2016.
5. ↑  [Archive '2013 SM-lopputurnauksen All Starsissa kolme NaPalaista - B-juniorit - Napapiirin palloketut] *archive-fi-2013.com*.  Arkistoitu 16.6.2016. Viitattu 4.5.2016.
6. ↑  Peetu Mäkinen MM-kisoihin Meksikoon - Kettu-uutiset - Napapiirin palloketut *www.napapiirinpalloketut.fi*.  Arkistoitu 11.9.2016. Viitattu 4.5.2016.
7. 1 2 3  Peetu Mäkinen ei pelkää vastuuta maajoukkueessa *www.lentopalloliitto.fi*. Viitattu 3.5.2016.
8. ↑  Ounasvaaran lukio, Rovaniemi *Kaleva.fi*. Viitattu 6.5.2016.
9. ↑  NaPa uuteen komentoon, kahdeksan sopimuspelaajaa kasassa - Kettu-uutiset - Napapiirin palloketut *www.napapiirinpalloketut.fi*.  Arkistoitu 11.9.2016. Viitattu 4.5.2016.
10. ↑  Lakkapään Peetu Mäkinen kuukauden joukkueeseen - Lapin Kansa *www.lapinkansa.fi*.  Arkistoitu 2.6.2016. Viitattu 4.5.2016.
11. ↑  Chemos liigan pistekuningas, Szabo torjuntojen ja Petty syöttöjen *Mestaruusliiga*. Viitattu 4.5.2016.
12. ↑  Maailmanliigan joukkue valittu - leiri käyntiin torstaina *www.lentopalloliitto.fi*. Viitattu 11.5.2016.
13. 1 2 3 4  Peetu Mäkinen - Nisse Huttunen International Sports Agency *www.nissehuttunen.com*. Viitattu 13.4.2023.